amazinggracebibleinstitute.com
1 Иисус Öргööдöҥ чыгып jадарда, ÿренчиктериниҥ бирÿзи Огоайтты:— Ÿредÿчи! Кöр, кандый таштар, кандый туралар!2 Иисус ого айтты:— Бу jаан тураларды кöрÿп туруҥ ба? Мыныҥ ончозы jемирилип-сайалып, мында таш ÿстине таш артпас.3 Ол Елеон кырда, Öргööниҥ чике тужында отурарда, Петр,Иаков, Иоанн, Андрей Оноҥ jаҥыскандыра сурадылар:4 — Биске айт, бу качан болор, мыныҥ ончозы бÿдериниҥ темдеги кандый болор?5 Иисус айтты:— Чеберленигер, слерди кижи аскырбазын. 6 Кöп улус Мениҥадымды аданып келер, «Бу Мен» — деер, кöбизин аскырар. 7 Jуу-чакла jуу-чак керегинде табыш угар болзогор, чочыбагар: бу болоручурлу, jе бу учы эмес. 8 Калык калыкка, каандык каандыкка удуратуруп чыгар, алыстап jер силкинер, ачана-торо болор. Бу — тууптолголгонныҥ башталганы.9 Слер дезе чеберленигер слерди jаргылаар, синагогаларда согор,олорго кере эдип, Мениҥ адым учун бийлердиҥ, каандардыҥ алдында турарыгар. 10 Jе элдеҥ озо ончо калыктарда Сÿÿнчилÿ Jар jарлалар учурлу. 11 Слерди берип ийерге апарып jатса, нени айдарысдеп, кÿн-эртеде шÿÿбегер, jе ол тушта слерге не берилер, оны ла айдыгар, нениҥ учун дезе слер айдар эмезигер, Агару Тын айдар.12 Карындаш карындажын, адазы балазын öлÿмге берип ийер,балдары ада-энезине удура туруп чыгып, олорды öлтÿрер. 13 Слерди Мениҥ адым учун ончолоры jаман кöрöр. Учына jетире чыдашканы дезе, аргадалар.14 Ээнзиредип турган быjар турбас jерде турганын кöрöр болзогор,— кычыраачы аайлазын — ол тушта Иудейде jÿргендер кырларга качсын, 15 jабынчыда болгоны, айыл ичиндеги немезин алайын дептÿшпезин. 16 Кырада jÿргени, кийимин алайын деп бурулбазын. 17 Олкÿндерде барлуларга, бала эмискендерге ачу-корон! 18 Бу керек кышкыда болбозын деп мÿргÿгер. 19 Кудай jайаган не-неме бÿдердеҥ берибого jетире качан да болбогон, соҥында да болбос андый ачу-коронол кÿндерде келер. 20 Ол кÿндерди Кайракан кыскартпаган болзо,тынар-тынду неме аргаданып болбос эди. Jе Ол талдап алган талдалгандарга болуп ол кÿндерди кыскарткан. 21 Ол тушта кем кижи слерге «Бат, Христос мында!», эмезе: «Бат, анда!» — дегежин, бÿтпегер22 тöгÿн христостор, тöгÿн jарчылар табылар, аскыралы, аргалу болзо,талдалгандарды да аскыралы деп, билдилер ле кайкалдар кöргÿзер.23 Слер дезе чеберленигер! Бат, слерге ончозын озолондыра айттым.24 Ол кÿндерде, ачу-корон öткöли, кÿн карачкыланар, ай jарыгын бербес; 25 jылдыстар теҥеридеҥ тöгÿлер, теҥериниҥ кÿчтерикосколор. 26 Ол тушта улу кÿчтÿ ле мактулу Кижи Уулы теҥериниҥбулудыла келип jатканынкöргÿлеер. 27 Айдарда, Ол ангелдердиийер, ак-jарыктыҥ тöрт талазынаҥ, jердиҥ куйнунаҥ ала теҥериниҥ куйнуна jетире талдалгандарын jуур.28 Слерди смоква агаш ÿреткей: оныҥ будагы jымжап, бÿрленебергенде, jай jууктап келди деп, билип jадыгар. 29 Анайып ок слерде: мыныҥ ончозы бÿдÿп турганын кöрöр болзогор, öй jууктапкелди, эжик jанында туру деп билигер. 30 Чынын айдадым слерге:мыныҥ ончозы бу ÿйе баргалакта болор. 31 Теҥери ле jер jастыгар,jе Мениҥ сöстöрим jастыкпас.32 Ол кÿнди эмезе саатты кем де билбес, теҥеридеги ангелдерде, Уулы да билбес, jаҥыс Ада билер. 33 Чеберленигер, ойгу болугар!Ол öй качан jеде конорын билбезигер. 34 Ол öйдö дезе, бир кижиjорыкка атанар алдында айылын артырып, jалчыларына jаҥ берип,кажызыныҥ ла эдетен керегин айдып, эжик каруулчыгын ойгуболзын деп jакарганындый болор.35 Анайдарда, ойгу болугар! Айыл ээзи качан келерин билбезигер эҥирде бе, эмезе тÿн аразында ба, эмезе пöтÿк этсе бе, эмезеэртен тура ба. 36 Сакыбаган jанынаҥ келип, уйуктап jатканыгарды кöрбöзин! 37 Слерге айтканым, ончогорго айтканым ол: ойгуболугар!